****

**Обява**

**Набиране на база данни за български потенциални кандидати за участие в проекти, финансирани по Програма ЕСПОН 2020**

През програмен период 2014-2020 г. Главна дирекция „Управление на териториалното сътрудничество“ при Министерство на регионалното развитие и благоустройството, изпълняваща ролята на Национално звено за контакт (НЗК) по Програмата за сътрудничество ЕСПОН 2020, ще съдейства на Управляващия орган на програмата и Европейската група за териториално сътрудничество (ЕГТС) при изпълнението на планираните дейности по програмата и комуникацията с партньори от България.

В помощ на всички български организации – кандидатстващи за приложни изследвания и целеви анализи по [**обявените**](http://www.espon.eu/main/Menu_Calls/)и предстоящи покани по ЕСПОН 2020 НЗК започва набиране на база данниза потенциалните български партньори.

Регистрираните в [базата данни](http://goo.gl/forms/SLuhIoLZiI) български организации ще получават от НЗК актуална информация и предложения за партньорство с кандидати от всички страни – участнички в програмата.

Кандидатстването е по правилата на Програма ЕСПОН 2020 и процедурите за възлагане на обществени поръчки на Великото Херцогство – Люксембург.

Допустими партньори са научни и изследователски организации, университети, институти, неправителствени организации и други, които притежават компетенции и/или извършват изследвания в областта на териториалното развитие и планиране.